**Obavijest o temama otvorenim za stručnu javnost iz Programa cjeloživotnog stručnog usavršavanja Pravosudne akademije u 2022. godini**

**Upravno vijeće Pravosudne akademije je na 7. (elektroničkoj) sjednici održanoj od 15. – 22 . srpnja 2020. donijelo Odluku o sudjelovanju i visini troškova sudjelovanja na radionicama cjeloživotnog stručnog usavršavanja u Pravosudnoj akademiji.**

Osim svojim redovnim ciljnim skupinama Pravosudna akademija omogućava vanjskim polaznicima pohađanje radionica iz Programa cjeloživotnog stručnog usavršavanja koje su navedene u Tablici tema otvorenih za javnost.

Napominjemo da je na radionicama broj slobodnih mjesta ograničen.

Zainteresirane osobe trebaju poslati upit o raspoloživosti slobodnih mjesta na željenoj radionici putem adrese elektroničke pošte **pravosudna.akademija@pravosudje.hr**. Zainteresirani kojima je **potvrđeno sudjelovanje** na radionici trebaju poslati popunjeni prijavni obrazac i dokaz o uplati troškova najkasnije 7 dana prije datuma održavanja radionice.

Obavijest o sudjelovanju na stručnoj radionici dostavlja se polaznicima elektroničkom poštom.

**Upute za sudjelovanje na radionicama**

Sudjelovanje na stručnim radionicama otvorenim za javnost vanjski polaznici prijavljuju isključivo putem elektroničke pošte pravosudna.akademija@pravosudje.hr .

Troškovi sudjelovanja iznose 600,00 kuna po radionici i uplaćuju se na sljedeći način:

Uplatni račun i model plaćanja:
Primatelj: **Državni proračun RH**
IBAN **HR1210010051863000160**model **HR64**
poziv na broj **5673-45978-844006**Opis plaćanja: **OT, ime i prezime polaznika, OIB uplatitelja, naziv teme, datum održavanja radionice.**

Uredna prijava je ona koja:
• je dostavljena najkasnije 7 dana prije datuma održavanja radionica
• sadrži ispravno popunjen obrazac prijave
• sadrži dokaz o uplati troškova s ispravno naznačenim opisom plaćanja

Radni materijal iz tematskog područja radionice objavljuje se na mrežnim stranicama Pravosudne akademije ili na drugi odgovarajući način.

Na kraju svake stručne radionice polaznici evaluacijskim upitnikom ocjenjuju voditelje radionica. Polaznicima koji sudjeluju na stručnim radionicama Pravosudna akademija izdaje potvrdu o sudjelovanju. Pravosudna akademija vodi evidenciju o sudjelovanju polaznika na stručnim radionicama.

Pravosudna akademija kao voditelj obrade osobnih podataka prikuplja, čuva i obrađuje osobne podatke u skladu s načelima i u svrhe propisane važećim propisima o zaštiti osobnih podataka.

**Povrat uplaćenog iznosa troška**

Vanjski polaznici nemaju pravo na povrat uplaćenog iznosa troška u slučaju odustanka.

Polaznici imaju pravo na povrat uplaćenog iznosa troška:
• u slučaju opravdanog izostanka (primjerice bolest, poziv na ročište i sl.) po dostavi odgovarajuće dokumentacije kojom dokazuju opravdani izostanak (primjerice preslika medicinske dokumentacije, preslika poziva na ročište i sl.),
• u slučaju da Pravosudna akademija zbog nedovoljnog interesa otkaže radionicu, prijavljeni polaznici imaju pravo na povrat uplaćenog iznosa troška.